En 15-årig blev kørt på skadestuen i Hjørring efter et færdselsuheld i Frederikshavn midtby.

Torsdag morgen blev en dreng på cykel kørt ned i et kryds i Frederikshavn. Ulykken skete omkring klokken 8.00 i krydset mellem Abildgårdsvej og Knudensvej. Ifølge Nordjyllands Politi var der tale om en vigepligtsforseelse, da en 45-årig kvindelig bilist ramte den 15-årige dreng, der kom cyklende. Den 15-årige blev efter ulykken kørt på skadestuen i Hjørring for at blive undersøgt. Han var primært kommet til skade med sin fod.